ଜି. ଉଦୟଗିରିରେ ଏଟିଏମ୍ ମେଶିନ ଭାଙ୍ଗିଲେ ଦୁର୍ବୃତ୍ତ\t April 14th, 13:31 PM April 14th, 13:31 PM\nଜି. ଉଦୟଗିରି,୧୪।୪(ଡି.ଏନ୍ଏ.): ଜି. ଉଦୟଗିରି ବନ୍ଧ ଛକ ନିକଟରେ ଥିବା ଭାରତୀୟ ଷ୍ଟେଟବ୍ୟାଙ୍କ ଏଟିଏମ୍ କାଉଣ୍ଟରର ମେଶିନକୁ ଶନିବାର ବିଳମ୍ବିତ ରାତିରେ ଦୁର୍ବୃତ୍ତ ଭାଙ୍ଗି ଦେଇଛନ୍ତି। ଖବରପାଇ ରବିବାର ସକାଳୁ ଜି. ଉଦୟଗିରି ପୋଲିସ ଘଟଣାସ୍ଥଳରେ ପହଞ୍ଚିଥିଲେ। ଆଇଆଇସି ଜୀବନାନନ୍ଦ ଜେନା ଦୁର୍ବୃତ୍ତ ଟଙ୍କା ନେଇ ପାରି ନ ଥିବା କହିଛନ୍ତି। ଦ୍ୱିତୀୟ ଶନିବାର ଓ ରବିବାର ବ୍ୟାଙ୍କ ଛୁଟି ଥିବା ଜାଣି ଦୁର୍ବୃତ୍ତ ଏଟିଏମ୍ ଭାଙ୍ଗିବାକୁ ଯୋଜନା କରିଥିଲେ ବୋଲି ସ୍ଥାନୀୟ ଅଞ୍ଚଳରେ ଆଲୋଚନା ହେଉଛି । ସିସି ଟିଭି ଆଧାରରେ ଦୁର୍ବୃତ୍ତଙ୍କୁ ଚିହ୍ନଟ କରାଯିବା ଅଧିକ ସହଜ ହେବ ବୋଲି ପୋଲିସ କହିଛି।
